

# Илдар Халиков “Римера” компанияләр төркеме генераль директоры Виталий Садыков белән очрашты

*05.06.2015*


Татарстан Республикасы Премьер-министры Илдар Халиков бүген “Римера” компанияләр төркеме генераль директоры Виталий Садыков белән очрашты. Очрашу кысаларында ике яктан да катнашучылар “Римера” компанияләр төркеменең Әлмәт активы - “Әлнас” заводының үсеш перспективалары турында фикер алыштылар.


2014 ел нәтиҗәләре буенча “Әлнас” ААҖ нең экспорт күләме 136 млн сум тәшкил иткән. Хәзерге вакытта “Әлнас” ААҖ “Белая скважина” фондын җайланмалар белән тәэмин итү буенча ЧТПЗ проектында катнаша. Индия, Литва, Венесуэла, Үзбәкстан, Әзербайҗан базарларына товарлар чыгару дәвам итә, агымдагы елда 430 млн сумга тышкы икътисади контрактлар төзелгән. ЛатинАмерикасы базарына чыгу буенча эшләр алып барыла.


Илдар Халиковка шулай ук “Әлнас” ААҖ нең яңа башкарма директоры Сергей Шунинны тәкъдим иттеләр.


“Безнең өчен республиканың сәнәгать потенциалын саклау һәм үстерү бик мөһим. “Әлнас” заводының һәм Татарстанның башка зур предприятиеләре уңышыннан төбәкнең икътисади гына түгел, ә бәлкем социаль тотрыклылыгы да бәйле”, - дип белдерде Илдар Халиков.


*ТР Президенты матбугат хезмәте*
Илдар Халиков “Римера” компанияләр төркеме генераль директоры Виталий Садыков белән очрашты